|  |  |
| --- | --- |
|  | **Suademus, ut haec pagina ad "Oryctolagus cuniculus" moveatur.**
Sententiam tuam, quaesumus, profer in pagina disputationis.
English languageEnglish language English

It is proposed to move this page to Oryctolagus cuniculus. Please give your opinion on the talk page.

DeutschDeutsch Deutsch

Es wurde vorgeschlagen, diese Seite nach Oryctolagus cuniculus zu verschieben. Um Stellungnahme auf der Diskussionsseite wird gebeten.

EsperantoEsperanto Esperanto

Rekomendatas la movo de tiu ĉi paĝo al Oryctolagus cuniculus. Vi estas petata komenti prie en la diskutejo.

 Haec formula ({{Movenda}}) plus quam 30 dies sine recensionibus in pagina mansit. |

*Vide etiam paginam discretivam:* Cuniculus (discretiva)



---

**Animalia** — Chordata

Classis : Mammalia   
Ordo : Lagomorpha   
Familia : Leporidae   
Genus : **Oryctolagus**   
Lilljeborg, 1873  
Species : **O. cuniculus**   
(Linnaeus, 1758)  
   

***Oryctolagus*** est genus monotypum animalium cuius sola species est ***Oryctolagus cuniculus***, Latinitate communi **cuniculus**. Mammalia sunt lagomorpha familiae Leporidarum, in Europa meridio-occidentali nativa. Domesticati sunt praecipue ad carnem producendum sed et in oblectamentum. Homines tam neanderthalenses quam sapientes cuniculos silvaticos venabantur. Cuniculi a quattuor annis ad decem annos vivunt.

Cuniculi cultura
----------------

Nomen *cuniculus* a *cuniculo* 'cavo' deducitur. Temporibus Romanis, cuniculi edebantur, neque cicures in domicilio ut nostra aetate alebantur. Appianus dixit milites Romanos in Hispania cuniculos edisse. Cuniculi in insulis ad edendum a Romanis colebantur. Romanos delectabat cuniculos edere. Varro scripsit multa de cuniculis collendis in *De Re Rustica*. Apicius dixit cuniculos meliores esse essu quam pullum vel etiam porcellos teneros.

Romanos etiam delectabat fetus cuniculos edere, quos appellabant "**laurices**." In libro suo nomine *Naturalis Historia* Plinius ait: 

*Leporum generis sunt et quos Hispania cuniculos appellat, fecunditatis innumerae famemque Baliarum insulis populatis messibus adferentis. Fetus ventri exectos vel uberibus ablatos, non repurgatis interaneis, gratissimo in cibatu habent; laurices vocant.*
Cuniculus domesticus
Tempore mediaevali in Europa Catholica, non licebat homines edere carnem inter Quadragesimam neque in temporibus paenitentiae. Saeculo autem sexto, nonnulli videntur laurices eis temporibus nihilominus eddere, nam Gregorius Turonensis in *Historiis* suis 5.4, de quodam Roccoleno (quem scelestum esse habebat) a Chilperico I rege misso, sic dixit: "Erant enim dies sanctae quadraginsimae, in qua fetus cunicolorum saepe comedit." Sed post breve intervallum, Gregorius Papa I permisit lauricum essum, edicens eos non carnem esse, sed quasi fructus maritimos licitos. Post hoc, monachi in monastariis cuniculos in areolis muro cinctis colebant.

Saeculo undevicensimo, multi homines divites in Gallia et Britiannia colebant cuniculos mirabiles qui appellebantur *Belgian Hare* ("Lepores Belgicos"). Hi spectaculis certabant magno pretio. Anno 1901 cuniculus cui nomen erat *FS Champion Fashoda* venditus est 2000 numorum Americanorum. Inter 1890 et 1900 multi cuniculi importabantur ad Americam Foederatam. Nunc multi cuniculos colunt. Est in America Foederata sodalicium cuniculare cui nomen est *American Rabbit Breeders Association,* seu ARBA. Quae societas certamen habet, et concitat homines qui velint cuniculos colere et multas (48) varietates et innumeros colores cuniculorum comprobat.

Cuniculi religionis
-------------------

Cuniculus legatus deitatis et Ostrea et apud Sumiyoshi-taisha.

Aditus ad nidum cuniculorum

Notae
-----

1. ↑  Apicii *De Re Coquinaria* 2.2.6: 
**Isicia** de pavo primum locum habent ita si fricta fuerint ut callum vincant. Item secundum locum habent de fasianis, item tertium locum habent de cuniculis, item quartum locum habent de pullis, item quintum locum habent de porcello tenero.
2. ↑  Bob D. Whitman, *Domestic Rabbits & Their Histories: Breeds of the World* (Leawood Kansiae: Leathers Pub. 2004), cf. etiam American Livestock Breeds Conservancy: Rabbits

Bibliographia
-------------

* E. Morin et al. "New evidence of broader diets for archaic Homo populations in the northwestern Mediterranean" in *Science Advances* vol. 5 (6 Martii 2019)

Nexus interni
-------------

* Lepus

Nexus externi
-------------


|  |  |
| --- | --- |
|  | **Vicimedia Communia** plura habent quae ad **cuniculos** spectant. |

* American Rabbit Breeders Association
* House Rabbit Society
* RabbitShows.com
* The (mostly) silent language of rabbits
* World Rabbit Science Association
* The Year of the Rabbit
* Gregorii Turonensis *Historiarum* liber quintus
* De Re Rustica 3.12